Monokalio fosfatas

Monokalio fosfatas (kalio divandenilio fosfatas, sutr. KDP, vienbazis kalio fosfatas, sutr. MKP), KH2PO4 – tirpi druska, naudojama kaip trąša, maisto priedas ir fungicidas. Tai fosforo ir kalio šaltinis bei buferinė medžiaga. Kai naudojamas trąšų mišiniuose su karbamidu ir amono fosfatais, sumažina amoniako praradimą palaikydamas žemą pH.

Taip pat naudojamas šiltnamių pramonėje ir hidroponikoje kaip maistinių medžiagų šaltinis.

400 °C temperatūroje praranda vandenį ir suyra į kalio metafosfatą (KPO3).

Naudojimas netiesinėje optikoje 

Kaip kristalas, monokalio fosfatas (KDP) labiausiai žinomas dėl netiesinių optinių savybių. Naudojamas optiniuose moduliatoriuose ir netiesinėje optikoje, pavyzdžiui, antros harmonikos generavimui.

Taip pat naudojamas KD*P (kalio dideuterio fosfato) kristalas, pasižymintis šiek tiek kitomis savybėmis.

Fosforo junginiai
Druskos
Maistinės druskos
Maisto priedai
Netiesinė optika
Pesticidai
Trąšos